SL Uradni list Evropske unije C 112/11

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 112/06

Ta objava daje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„WELSH LAMB“

ES št.: UK-PGI-0105-0081-17.04.2007

ZGO ( X ) ZOP ( )

1. Spremenjena postavka v specifikaciji proizvoda:

—  Ime proizvoda — Opis proizvoda —  Geografsko območje — Dokazilo o poreklu — Metoda pridobivanja — Povezava — Označevanje —  Nacionalne zahteve —  Drugo

2. Vrsta sprememb(-e):

— Sprememba enotnega dokumenta ali povzetka —  Sprememba specifikacije registrirane ZOP ali ZGO, za katero še nista bila objavljena enotni dokument ali povzetek —  Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006) —  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-e):

Hybu Cig Cymru – Meat Promotion Wales (HCC) je organizacija, ki deluje pod vodstvom industrije ter je odgovorna za razvoj, promocijo in trženje waleškega rdečega mesa. Na zahtevo waleške nacionalne skupščine (Welsh Assembly Government) je julija 2004 sprejela vlogo skrbnika ZGO „Welsh Lamb“.

Organizacija HCC se je s predstavniki industrije posvetovala o ZGO „Welsh Lamb“, da bi zbrala mnenja o ustreznosti sedanje ZGO, vključno z njenim pomenom, omejitvami in možnostmi v prihodnosti. Zbirala so se mnenja o načinu, kako kar najbolj povečati vrednost waleškega mesa in kako pri tem čim bolje uporabiti ZGO. Dogovorjeno je bilo, da mora ZGO kazati trenutno stanje v waleški industriji ter da se bosta s spremembami okrepila prihodnje spremljanje ZGO in nadzor nad ZGO.

Predlagane spremembe

4. Opis proizvoda:

Sprememba Pojasnilo Črta se „pasma“. Zmanjšati zmedo glede pomena izraza „pasma“. Vstavi se ciljno razvrščanje trupov živali in mesnatosti waleške jagnjetine. Dodatno opredeliti proizvod „Welsh Lamb“ s poudarjanjem standardov, ki jih mora izpolnjevati. Vstavi se: „Waleško jagnje izvira iz waleških pasem ovac, zlasti iz pasem Welsh Mountain, Welsh Mules, Welsh Halfbreds, Beulah, Welsh Hill Speckled Face, Lleyn Sheep, Llanwennog in Radnor. Te pasme je mogoče križati s pasmami ovnov Texel ali Suffolk ali katero koli drugo terminalno pasmo ovnov za rejo jagnjet za zakol.“ Razširiti obstoječo opredelitev, saj se je proizvodnja kot odgovor na tržne spodbude prilagodila, da dovoljuje izvor waleške jagnjetine iz tradicionalnih in drugih priznanih pasem. Vstavi se: „za rejo jagnjet za zakol najboljše kakovosti, tj. jagnjet, ki še niso kotila“. Zagotoviti, da so le najkakovostnejša jagnjeta za zakol upravičena do ZGO. Vstavi se: „Jagnjeta so zaklana in predelana v klavnicah/predelovalnih obratih, ki jih je organizacija HCC odobrila v skladu s shemo za preverjanje, da se zagotovi zaščita blagovne znamke ZGO ‚Welsh Lamb‘ in njene neoporečnosti.“ Zagotoviti zaščito blagovne znamke ZGO „Welsh Lamb“ in njene neoporečnosti.

4.1 Dokazilo o poreklu:

Sprememba Pojasnilo Vstavi se: „HCC je organizacija, ki deluje pod vodstvom industrije ter je odgovorna za razvoj, promocijo in trženje waleškega rdečega mesa.“ Organizacija HCC je na zahtevo waleške nacionalne skupščine (Welsh Assembly Government) sprejela vlogo skrbnika ZGO „Welsh Lamb“. „S shemo organizacije HCC za preverjanje se zagotavlja, da jagnjeta z zaščitnim znakom ‚Welsh Lamb‘ izpolnjujejo specifikacije. Vse klavnice in predelovalni obrati, ki želijo uporabljati označbo ‚Welsh Lamb‘, morajo nadzornemu organu, ki ga je imenovala organizacija HCC, letno dokazati, da jagnjeta izpolnjujejo specifikacije ZGO in da obrat deluje po smernicah najboljše prakse. Ta odobritev se izkaže s potrdilom, ki mora biti izobešeno na vidnem mestu v obratu. Organizacija HCC v klavnicah in predelovalnih obratih izvaja tudi naključne kontrole za preverjanje odobritve in uporabe dovoljenja za blagovno znamko ZGO ‚Welsh Lamb‘. Merila sheme organizacije HCC za preverjanje se bodo nenehno razvijala.“ Za zagotovitev, da se neoporečnost proizvoda ohranja z ustreznim nadzorom in spremljanjem, ima organizacija HCC pravico nadzorovati vse obrate, ki uporabljajo ZGO. Organizacija HCC bo v okviru spremljanja ZGO vsaj enkrat na leto preverjala informacije na oznakah. „Na vseh stopnjah proizvodnega procesa se hranijo evidence za zagotavljanje sledljivosti proizvoda.“ „Minimalne zahteve glede sledljivosti proizvoda so: ovce so ekstenzivno rejene na pašnikih; veterinarske evidence v skladu z vladnimi zahtevami; sledljivost v skladu s priznanimi standardi shem za zagotavljanje sledljivosti na kmetijah ali enakovrednimi standardi; označba prevoza in zakola v skladu z vladnimi predpisi.“ Zagotoviti, da zahteve glede sledljivosti izpolnjujejo merila sheme organizacije HCC za preverjanje.

4.2 Metoda pridobivanja:

Sprememba Pojasnilo Vstavi se: „Klavnice/predelovalni obrati, ki jih je organizacija HCC odobrila v skladu s shemo za preverjanje.“ Zagotoviti ohranjanje neoporečnosti proizvoda z ustreznim nadzorom in spremljanjem. Vstavi se: „Klavnice in predelovalni obrati, upravičeni do odobritve v skladu s shemo za preverjanje organizacije HCC, niso omejeni na opredeljeno geografsko območje – Wales.“ Za jasnejšo opredelitev proizvoda „Welsh Lamb“. Vstavi se: „v skladu s priznanimi industrijskimi specifikacijami ali za izpolnjevanje zakonskih zahtev ali zahtev kupca“. Prejšnja specifikacija za razkosanje klavnega trupa je omogočala le specifikacijo za meso in živinorejo, kar je veljalo za preveč omejevalno. Vstavi se: „Vsi kosi morajo biti z ustreznimi oznakami opredeljeni kot ‚Welsh Lamb‘ (glej oddelek 4.8).“ Zagotoviti, da so kosi jagnjetine označeni v skladu z ZGO.

4.3 Povezava:

Sprememba Pojasnilo Vstavi se besedilo iz oddelka „Dokazilo o poreklu“: „Ekstenzivna reja jagnjet ima pomembno vlogo v waleškem podeželskem gospodarstvu. Ovčereja v Walesu je omenjena v številnih zgodovinskih virih. Na primer, v Hafodovih rokopisih (št. 16, str. 12) se zapis nanaša na proizvodnjo ovčjega mesa v 14. stoletju; v literaturi Guto’ra Glyna iz 15. stoletja je zapisano, da so bila waleška jagnjeta preseljena v Midlands; v pismih Morisaida Mona (2. zvezek, str. 73) iz leta 1758 pa najdemo slavospev lastnostim waleških jagnjet. Proti koncu 19. stoletja je kraljevski kuhar Tschumi zapisal, da je po mnenju kraljice Viktorije waleška jagnjetina najmehkejša in da kraljica ni dovolila, da bi se na dvoru stregla kakšna druga vrsta jagnjetine. Celo v srednjem veku so waleške ovce redili zunaj, zaradi česar so se razvile odporne pasme, zlasti waleška gorska ovca, ki so prav tako prispevale k skupnim lastnostim waleške črede in s tem tudi proizvoda. Waleška jagnjetina ima zdaj edinstven ugled v svetu. Kmetije, ki redijo jagnjeta, so pogosto družinske, na njih pa se je bogato znanje o reji waleške jagnjeti prenašalo iz roda v rod.“ Besedilo, ki je bilo prvotno umeščeno v oddelek „Dokazilo o poreklu“, se je nanašalo na povezavo med proizvodom („Welsh Lamb“) in geografskim območjem (Wales).

4.4 Označevanje:

Sprememba Pojasnilo Vstavi se: „Geografska označba ‚Welsh Lamb‘ mora biti na trupih ter delih ali kosih trupa v povezavi z registrirano blagovno znamko HCC za ‚Welsh Lamb‘ in označbo ZGO.“ Zagotoviti ustrezno označevanje delov in kosov trupa ter neoporečnost ZGO ‚Welsh Lamb‘ in blagovne znamke. Vstavi se: „Podrobna navodila o označevanju zagotovi organizacija HCC. Sistemi označevanja so sestavni del sheme organizacije HCC za preverjanje.“ Zagotoviti, da vse klavnice in mesni obrati vedo, kje lahko dobijo navodila o označevanju, in zagotoviti, da ZGO ni napačno prikazana.

ENOTNI DOKUMENT

UREDBA SVETA (ES) št. 510/2006

„WELSH LAMB“

ES št.: UK-PGI-0105-0081-17.04.2007

ZGO ( X ) ZOP ( )

1. Ime:

„Welsh Lamb“

2. Država članica ali tretja država:

Združeno kraljestvo

3. Opis kmetijskega proizvoda ali živila:

3.1 Vrsta proizvoda:

Skupina 1.1 Sveže meso (in drobovina)

3.2 Opis proizvoda, za katerega se uporablja ime iz točke 1:

Waleška jagnjetina je opredeljena kot meso, pridobljeno od jagnjet, ki so se skotila in vzredila v Walesu. Cilj vzrejevalcev waleških jagnjet je doseči ciljno razvrstitev trupov, tako da je mesnatost uvrščena v razred R ali višje, zamaščenost pa je 3H ali manj. Glej spodnjo preglednico.

Ciljna klasifikacijska lestvica EUROP za razvrščanje trupov za waleško jagnjetino

Razred zamaščenosti 1 2 3L 3H 4L 4H 5 Mesnatost E x x x U x x x R x x x O P x prikazuje ciljno razvrščanje trupov za waleško jagnjetino

Waleško jagnje izvira iz waleških pasem ovac. To so zlasti pasme Welsh Mountain, Welsh Mules, Welsh Halfbreds, Beulah, Welsh Hill Speckled Face, Lleyn Sheep, Llanwennog in Radnor. Mogoče jih je križati s pasmami ovnov Texel ali Suffolk ali katero koli drugo terminalno pasmo ovnov za rejo jagnjet za zakol, tj. jagnjet, ki še niso kotila.

Waleška jagnjeta se izberejo za zakol, ko kmet oceni, da so za to primerna, in sicer do starosti enega leta. Meso mora biti pridobljeno iz jagnjet, ki so se skotila in vzredila v Walesu.

Jagnjeta so zaklana in predelana v klavnicah/predelovalnih obratih, odobrenih v skladu s shemo organizacije Hybu Cig Cymru – Meat Promotion Wales (HCC) za preverjanje, da se zagotovi zaščita blagovne znamke ZGO „Welsh Lamb“ in njene neoporečnosti. S to shemo je zagotovljeno, da jagnjetina, ki je označena kot „Welsh Lamb“, izpolnjuje specifikacije. Vse klavnice in predelovalni obrati, ki želijo uporabljati označbo „Welsh Lamb“, morajo nadzornemu organu, ki ga je imenovala organizacija HCC, letno dokazati, da jagnjetina izpolnjuje specifikacije ZGO in da obrat deluje po smernicah najboljše prakse. Organizacija HCC izvaja tudi naključne kontrole za preverjanje odobritve in uporabe dovoljenja za blagovno znamko ZGO „Welsh Lamb“.

Waleška jagnjetina je čvrsto meso lepe bele barve ter se šteje, da je sladkega in sočnega okusa.

3.3 Surovine:

—

3.4 Krma (samo za proizvode živalskega izvora):

Ovce se ekstenzivno redijo na pašnikih znotraj geografskega območja v skladu s tradicionalnimi waleškimi praksami ovčereje.

Kadar se ob paši doda še krma, mora biti ta po možnosti pridelana znotraj geografskega območja.

3.5 Posebni proizvodni postopki, ki jih je treba izvajati na opredeljenem geografskem območju:

Vsak vzrejevalec nadzira svojo čredo ovac. Jagnjeta se dojijo in izdatno hranijo zunaj na bujnih naravnih pašnikih kmetije. Živali se kot mrtva teža prodajajo klavnicam ali pa se prodajo na trgu za živino. Meso mora biti pridobljeno iz jagnjet, ki so se skotila in vzredila v Walesu ter so bila zaklana/predelana v klavnicah/predelovalnih obratih, ki jih je organizacija HCC odobrila v skladu s shemo za preverjanje. Jagnjeta so v klavnici zaklana in razkosana v skladu s priznanimi industrijskimi specifikacijami, zakonskimi zahtevami ali zahtevami kupca.

Klavnice in predelovalni obrati, upravičeni do odobritve organizacije HCC v skladu s shemo za preverjanje, niso omejeni na opredeljeno geografsko območje – Wales.

Na vseh stopnjah proizvodnega procesa se hranijo evidence za zagotavljanje sledljivosti proizvoda.

3.6 Posebna pravila za rezanje, ribanje, pakiranje itd.:

Se ne uporablja.

3.7 Posebna pravila za označevanje:

Geografska označba „Welsh Lamb“ mora biti na trupih, delih trupa ali kosih v povezavi z registrirano blagovno znamko organizacije HCC za „Welsh Lamb“ in označbo ZGO.

4. Jedrnata opredelitev geografskega območja:

Celotno območje Walesa.

5. Povezava z geografskim območjem:

5.1 Posebnost geografskega območja:

Ekstenzivna reja jagnjet ima pomembno vlogo v waleškem poljedelstvu. Ovčereja v Walesu je omenjena v številnih zgodovinskih virih. Na primer, v Hafodovih rokopisih (št. 16, str. 12) se zapis nanaša na proizvodnjo ovčjega mesa v 14. stoletju; v literaturi Guto’ra Glyna iz 15. stoletja je zapisano, da so bila waleška jagnjeta preseljena v Midlands; v pismih Morisaida Mona (2. zvezek str. 73) iz leta 1758 pa najdemo slavospev lastnostim waleških jagnjet. Proti koncu 19. stoletja je kraljevski kuhar Tschumi zapisal, da je po mnenju kraljice Viktorije waleška jagnjetina najmehkejša in da kraljica ni dovolila, da bi se na dvoru stregla kakšna druga vrsta jagnjetine.

Celo v srednjem veku so waleške ovce redili zunaj, zaradi česar so se razvile odporne pasme, zlasti waleška gorska ovca, ki so prav tako prispevale k skupnim lastnostim waleške črede in s tem tudi proizvoda.

Proizvodu dajeta edinstven značaj vpliv tradicionalnih odpornih waleških pasem, ki prevladujejo v waleški čredi, in paša ovac na številnih naravnih pašnikih Walesa, ki so tako bujni zaradi vlažnega in milega podnebja in topografije pokrajine.

Wales je obdan s 1 200 kilometri obale, v notranjosti pa se razteza prostrana in razgibana pokrajina, v kateri se izmenjujejo gore, griči, doline in jezera. Wales je idealen naravni pašnik zaradi značilne velike količine padavin na tem območju. Ta širna smaragdna preproga, ki jo spletajo bujna zelena trava, resje in avtohtona dišeča divja zelišča, prispeva k značilnemu okusu waleške jagnjetine

5.2 Posebnost proizvoda:

Zaščitni znak „Welsh Lamb“ lahko dobi le meso jagnjet, ki so se skotila in vzredila v Walesu, kar neposredno povezuje proizvod in geografsko območje, na katerem se proizvaja.

Da bi kupcu zagotovili skladno kakovost, se jagnjeta izberejo za zakol, ko kmet oceni, da so za to primerna, in sicer do starosti enega leta. Cilj vzrejevalcev waleških jagnjet je doseči ciljno razvrščanje trupov živali in telesne zgradbe v razred R ali višje, zamaščenost pa je 3H ali manj.

Meso je treba pridobiti iz jagnjet, ki so bila zaklana/predelana v odobrenih klavnicah/predelovalnih obratih. Jagnjeta so v klavnici zaklana in razkosana v skladu s priznanimi industrijskimi specifikacijami, zakonskimi zahtevami ali zahtevami kupca.

5.3 Vzročna zveza med geografskim območjem in kakovostjo ali značilnostmi proizvoda (za ZOP) ali posebno kakovostjo, slovesom ali drugo značilnostjo proizvoda (za ZGO):

„Welsh Lamb“ je proizvod tradicionalnih ekstenzivnih kmetijskih praks, ki temeljijo na znanju, ki se je med vzrejevalci prenašalo iz roda v rod.

„Welsh Lamb“ ima številne konkurenčne proizvodne prednosti. Tradicionalne pasme se vzrejajo v idealnem okolju, pri čemer se uporabljajo preverjene in preskušene tradicionalne tehnike kmetovanja, ki jih dopolnjujejo sodobne metode vzreje. To daje waleški jagnjetini edinstven značaj in posebnost. Za pašnike v Walesu so značilni večja količina padavin, višavski predeli in slabša kakovost tal kot v Angliji.

Edinstvene veščine živinorejskih praks in upravljanja travin, zlasti na majhnih družinskih kmetijah, ki so za rejo najkakovostnejših jagnjet izkoriščale prednosti naravne pokrajine, so se po Walesu prenašale iz leta v leto, iz roda v rod. S požrtvovalnim in trdim delom so se skozi stoletja učinkovito in do okolja prijazno dosledno zagotavljali visoki standardi kakovostne proizvodnje, ki so sočasno oblikovali pokrajino, kulturo in identiteto Walesa. Waleška jagnjetina ima zdaj edinstven ugled v svetu. Kmetije, ki redijo jagnjeta, so pogosto družinske, in skozi generacije se je zbralo veliko znanja o reji waleških jagnjet.

Učinkovita reja in uporaba trave sta najpomembnejši za dobro rejo waleških jagnjet. V številnih pokrajinah Walesa so pašniki posejani z resjem in avtohtonimi dišečimi divjimi zelišči, kar prispeva k posebnosti waleške jagnjetine.

Sklic na objavo specifikacije:

(Člen 5(7) Uredbe (ES) št. 510/2006)

http://www.defra.gov.uk/foodfarm/food/industry/regional/foodname/products/documents/welsh-lamb.pdf

(1) UL L 93, 31.3.2006, str. 12.